जैसलमेर, 12 अप्रैल। राजस्थान कन्नै लगदे अंतर्राश्ट्रीय बन्ने उप्पर पाकिस्तान थमां घुसपैठ दे लगातार प्रयासें सुरक्षा एजेंसियें दी चैंता बधाई दित्ती ऐ ते एह् शैंका व्यंक्त कीती जान लगी ऐ जे एह्‌दे पिच्छे कुतै तालिबानियें गी भारतीय बन्ने च घुसाने दी भूमका ते तैआर नेईं कीती जा’रदी ऐ। पिछले पखवाड़े फरीदसर सीमा चौकी दे जुआनें पाकिस्तान दे लियाह बसनीक 26 ब रे दे घुसपैठिये जुल्फिकार पुत्र जब्बार गी पकड़ेआ। ओह्दे कन्नै पाकिस्तानी टेलीकाम कौंपनियें दे 8 एक्टिवेटेड सिम कार्ड ते नाईक कौंपनी दा इक मोबाइल फोन थ्होआ ऐ। लियाह पंजाब प्रांत दे खीरी छोर उप्पर ऐ जित्थुआं नार्थ वेस्ट फ्रांटियर शुरू होंदा ऐ। इत्थें तालिबानियें दा साम्राज्य फैली गेआ ऐ।